CELEX: 31999D0471
Language: ro
Date: 1999-06-29 00:00:00
Title: Decizia Comisiei din 29 iunie 1999 privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la aparatele de încălzire a spațiului [notificată cu numărul C(1999) 1479]Text cu relevanță pentru SEE.

Anunţ juridic important

|

31999D0471

Official Journal L 184 , 17/07/1999 P. 0037 - 0041 Ediţie specială în limba cehă Chapter 13 Volume 24 P. 73  - 78 Ediţie specială în limba estonă Chapter 13 Volume 24 P. 73  - 78 Ediţie specială în limba maghiară Chapter 13 Volume 24 P. 73  - 78 Ediţie specială în limba lituaniană Chapter 13 Volume 24 P. 73  - 78 Ediţie specială în limba letonă Chapter 13 Volume 24 P. 73  - 78 Ediţie specială în limba malteză Chapter 13 Volume 24 P. 73  - 78 Ediţie specială în limba polonă Chapter 13 Volume 24 P. 73  - 78 Ediţie specială în limba slovacă Chapter 13 Volume 24 P. 73  - 78 Ediţie specială în limba slovenă Chapter 13 Volume 24 P. 73  - 78

		19990629Decizia Comisieidin 29 iunie 1999privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la aparatele de încălzire a spațiului[notificată cu numărul C(1999) 1479](Text cu relevanță pentru SEE)(1999/471/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre privind produsele pentru construcții [1], modificată de Directiva 93/68/CEE [2], în special articolul 13 alineatul (4),(1) întrucât Comisia trebuie să aleagă, între cele două proceduri prevăzute în articolul 13 alineatul (3) din Directiva 89/106/CEE pentru atestarea conformității unui produs, "procedura cea mai puțin oneroasă care să fie compatibilă cu siguranța"; întrucât aceasta înseamnă că trebuie să decidă dacă, pentru un anumit produs sau pentru o anumită familie de produse determinate, existența unui sistem de control al producției în fabrică aflat sub răspunderea producătorului reprezintă o condiție necesară și suficientă pentru atestarea conformității, ori dacă, din motive care țin de respectarea criteriilor enunțate la articolul 13 alineatul (4), este necesară intervenția unui organism de certificare aprobat;(2) întrucât articolul 13 alineatul (4) din Directiva 89/106/CEE prevede ca procedura astfel determinată să fie indicată în mandat și în specificațiile tehnice; întrucât trebuie deci definit conceptul de produs sau de familie de produse așa cum este el folosit în mandate și în specificațiile tehnice;(3) întrucât cele două proceduri prevăzute la articolul 13 alineatul (3) din Directiva 89/106/CEE sunt descrise detaliat în anexa III la Directiva 89/106/CEE; întrucât trebuie, ca urmare, să se precizeze clar, pentru fiecare produs sau familie de produse, care suntmetodele prin care cele două proceduri trebuie puse în aplicare, prin trimitere la anexa III, în măsura în care aceasta din urmă dă prioritate anumitor sisteme;(4) întrucât procedura menționată la articolul 13 alineatul (3) litera (a) corespunde sistemelor specificate de prima posibilitate fără supraveghere permanentă și celei de-a doua și a treia posibilități, definite în anexa III partea 2 punctul (ii) și întrucât procedurile prevăzute la articolul 13 alineatul (3) litera (b) corespund sistemelor definite în anexa III partea 2 punctul (i), precum și primei posibilități cu supraveghere permanentă din anexa III partea 2 punctul (ii);(5) întrucât măsurile prevăzute în prezenta decizie sunt conforme cu avizul Comitetului permanent pentru construcții,ADOPTĂ PREZENTA DECIZIE:Articolul 1Atestarea conformității produselor și familiilor de produse stabilite în anexa I se realizează printr-o procedură în cadrul căreia fabricantul este singurul responsabil cu sistemul de control al producției în fabrică care asigură conformitatea produselor cu specificațiile tehnice relevante.Articolul 2Atestarea conformității produselor stabilite în anexa II se realizează printr-o procedură în cadrul căreia, pe lângă sistemul de control al producției în fabrică asigurat de fabricant, un organism de certificare desemnat intervine în evaluarea și supravegherea controlului producției sau a produselor în sine.Articolul 3Procedura de atestare a conformității, stabilită în anexa III, este precizată în mandatele pentru standarde armonizate.Articolul 4Prezenta decizie se adresează statelor membre.Adoptată la Bruxelles, 29 iunie 1999.Pentru ComisieMartin BangemannMembru al Comisiei[1] JO L 40, 11.2.1989, p. 12.[2] JO L 220, 30.8.1993, p. 1.--------------------------------------------------19990629ANEXA IAparate de încălzit fără sursă de energie internă [1] (cum ar fi radiatoarele, convectoarele, aparatele de încălzit cu aer cald, inclusiv ventiloconvectoarele, încălzitoarele de plintă, panourile de încălzire cu fixare în plafon și alți emițători statici de căldură, garniturile pentru pereți și planșeurile de încălzire):pentru utilizare în clădiri, cu excepția cazurilor supuse reglementărilor în materie de reacție la foc aplicabile produselor pe bază de materiale din categoriile A [2], B [2] și C [2].Aparate de încălzit cu combustibil solid sau lichid [3] (cum ar fi sobele cu păcură racordate la coș, mașinile de gătit, încălzitoarele de cameră, șemineele, inserțiile de elemente de încălzire, aparatele de încălzit saune):pentru utilizare în clădiri, cu excepția cazurilor supuse reglementărilor în materie de reacție la foc aplicabile produselor pe bază de materiale din categoriile A [2], B [2] și C [2].[1] Cu excepția aparatelor electrice de încălzit.[2] Materiale a căror reacție la foc se poate modifica în cursul procesului de producție (în general datorită unei transformări chimice, ca în cazul produselor ignifuge sau al modificărilor de compoziție).[3] Cu excepția aparatelor cu combustibil gazos și a aparatelor special concepute pentru utilizare industrială în hale industriale.--------------------------------------------------19990629ANEXA IIAparate de încălzit fără sursă de energie internă [1] (cum ar fi radiatoarele, convectoarele, aparatele de încălzit cu aer cald, inclusiv ventiloconvectoarele, plintele de încălzire, panourile de încălzire cu fixare în plafon și alți emițători statici de căldură, garniturile pentru pereți și planșeurile de încălzire):pentru utilizări supuse reglementărilor în materie de reacție la foc aplicabile produselor pe bază de materiale din categoriile A [2], B [2] și C [2].Aparate de încălzit cu combustibil solid sau lichid [3] (cum ar fi sobele cu păcură racordate la coș, mașinile de gătit, aparatele de încălzire suplimentare, plitele pentru cămine, inserțiile de elemente de încălzire, aparatele de încălzit saune):pentru utilizări supuse reglementărilor în materie de reacție la foc aplicabile produselor pe bază de materiale din categoriile A [2], B [2] și C [2].[1] Cu excepția aparatelor electrice de încălzit.[2] Materiale a căror reacție la foc se poate modifica în cursul procesului de producție (în general datorită unei transformări chimice, ca în cazul produselor ignifuge sau al modificărilor de compoziție).[3] Cu excepția aparatelor cu combustibil gazos și a aparatelor special concepute pentru utilizare industrială în hale industriale.--------------------------------------------------19990629ANEXA IIINotă: pentru produsele care pot fi utilizate în scopuri cărora le corespund mai multe utilizări prevăzute în familiile de produse menționate mai jos, organismul desemnat cumulează sarcinile care decurg din sistemele aplicabile de atestare a conformității.FAMILIE DE PRODUSEAPARATE DE ÎNCĂLZIT (1/2)1. Sisteme de atestare a conformitățiiPentru produsele și utilizările prevăzute în cele ce urmează, se solicită Comitetului European de Standardizare/Comitetului european de standardizare în electrotehnică (CEN/Cenelec) să specifice în standardele armonizate relevante următoarele sisteme de atestare a conformității:Sistemul 3 : a se vedea anexa III partea 2 punctul (ii) la Directiva 89/106/CEE, a doua posibilitate.Produse | Utilizări prevăzute | Niveluri sau clase | Sisteme de atestare a conformității |Aparate de încălzit fără sursă internă de energie Aparate de încălzit cu combustibil solid sau lichid | toate | - | 3 |Specificațiile sistemului trebuie să fie făcute astfel încât sistemul să poată fi aplicat chiar și atunci când nu este nevoie să se determine performanța unui produs pentru o caracteristică dată în lipsa unei cerințe legale în acest domeniu în cel puțin un stat membru [a se vedea articolul 2 alineatul (1) din Directiva 89/106/CEE și, dacă este cazul, punctul 1.2.3 din documentele interpretative]. În aceste cazuri, verificarea acestei caracteristici nu poate fi impusă producătorului dacă acesta din urmă nu dorește să declare performanța produsului în acest domeniu.FAMILIE DE PRODUSEAPARATE DE ÎNCĂLZIT1. Sisteme de atestare a conformitățiiPentru produsele și utilizările prevăzute în cele ce urmează, se solicită Comitetului European de Standardizare/Comitetului european de standardizare în electrotehnică (CEN/Cenelec) să specifice în standardele armonizate relevante următoarele sisteme de atestare a conformității:Sistemul 1 : a se vedea anexa III partea 2 punctul (i) din Directiva 89/106/CEE, fără încercare prin sondaj a eșantioanelor.Sistemul 3 : a se vedea anexa III partea 2 punctul (ii) din Directiva 89/106/CEE, a doua posibilitate.Sistemul 4 : a se vedea anexa III partea 2 punctul (ii) din Directiva 89/106/CEE, a treia posibilitate.Produse | Utilizări prevăzute | Niveluri sau clase (reacție la foc) | Sisteme de atestare a conformității |Aparate de încălzit fără sursă internă de energie Aparate de încălzit cu combustibil solid sau lichid | pentru utilizări care se supun unei reglementări în materie de reacție la foc | A [1], B [1], C [1] | 1 |A [2], B [2], C [2] | 3 |A [3], D, E, F | 4 |Specificațiile sistemului trebuie să fie făcute astfel încât sistemul să poată fi aplicat chiar și atunci când nu este nevoie să se determine performanța unui produs pentru o caracteristică dată în lipsa unei cerințe legale în acest domeniu în cel puțin un stat membru [a se vedea articolul 2 alineatul (1) din Directiva 89/106/CEE și, dacă este cazul, punctul 1.2.3 din instrucțiunile de aplicare]. În aceste cazuri, verificarea acestei caracteristici nu poate fi impusă producătorului dacă acesta din urmă nu dorește să declare performanța produsului în acest domeniu.[1] Materiale a căror reacție la foc este susceptibilă să se modifice în cursul procesului de producție (în general elemente supuse transformărilor chimice, de exemplu produsele ignifuge sau produsele cărora li s-a schimbat compoziția).[2] Materiale a căror reacție la foc nu este susceptibilă să se modifice în cursul procesului de producție.[3] Materiale aparținând clasei A și a căror reacție la foc, conform Deciziei 96/603/CE, nu trebuie verificată.--------------------------------------------------